
เรื่อง  ประกาศนโยบายการบริหารงานและกิจกรรมคุณภาพ
ประจำปี  2560
ตามที่ การไฟฟ้าส่วนภูมิภาคสาขาอำเภอพาน ได้ดำเนินการพัฒนางานภายในองค์กร โดยใช้กิจกรรมคุณภาพ 5ส กิจกรรมคุณภาพคิวซี นวัตกรรม กิจกรรมข้อเสนอแนะ และสำนักงานสีเขียว    (GREEN OFFICE) เป็นกิจกรรมพื้นฐาน ในการปรับปรุงคุณภาพ เพิ่มผลผลิตอย่างต่อเนื่องและให้ดียิ่งขึ้น     มีความเชื่อถือได้  มีความปลอดภัย  มีส่วนร่วมต่อสังคม และสิ่งแวดล้อม ( Corporate Social Responsibility : CSR ) เพื่อรองรับการมุ่งสู่ประชาคมเศรษฐกิจอาเซียน (AEC) โดยถือเป็นความรับผิดชอบของพนักงานทุกคน  
วัตถุประสงค์   
1. เพื่อให้สถานที่ทำงานมีความเป็นระเบียบเรียบร้อย สวยงามมากขึ้น
2. เพื่อให้พนักงานและบุคลากรมีจิตสำนึก ทัศนคติ และมีระเบียบวินัยมากขึ้น
3. เพื่อให้มีการทำงานเป็นทีม ให้ทุกคนมีส่วนร่วม
4. พัฒนาสำนักงานให้เป็นสำนักงานสีเขียว (Green Office)
5. เลือกใช้วัสดุ อุปกรณ์ที่เป็นมิตรกับสิ่งแวดล้อมและหมุนเวียนนำวัสดุอุปกรณ์ที่สามารถนำกลับมาใช้ใหม่ได้มาใช้ให้เกิดประโยชน์สูงสุด ก่อให้เกิดความสร้างสรรค์ในการปรับปรุง    มีสิ่งแวดล้อมที่ดี
6. สร้างเสริมความปลอดภัยให้กับพนักงานและมีระเบียบวินัยอย่างอัตโนมัติ (เสริมสร้าง     ความปลอดภัย)
7. ดำเนินการให้สอดคล้องกับข้อกำหนด กฎหมาย ด้านสิ่งแวดล้อม และข้อกำหนดอื่นๆ     ที่เกี่ยวข้อง
8. พนักงานมีสุขภาพดี 
จึงขอให้พนักงานทุกคนให้ความสำคัญต่อการปฏิบัติกิจกรรมคุณภาพทุกกิจกรรมให้ประสบผลสำเร็จโดยยึดนโยบายที่กำหนดเป็นแนวทางในการดำเนินงาน จึงประกาศมาให้ทราบโดยทั่วกัน
ประกาศ  ณ  วันที่  31 มกราคม 2560

             ( นายสุรชาติ  หงษ์เขียว )
    ผู้จัดการ การไฟฟ้าส่วนภูมิภาคสาขาอำเภอพาน
